Document ID: 32007D0153

KOMISSION PÄÄTÖS,
tehty 6 päivänä maaliskuuta 2007,
Euroopan laajuisen tavanomaisen rautatiejärjestelmän ohjaus-, hallinta- ja merkinanto-osajärjestelmää koskevasta yhteentoimivuuden teknisestä eritelmästä tehdyn päätöksen 2006/679/EY liitteen A ja Euroopan laajuisen suurten nopeuksien rautatiejärjestelmän ohjaus-, hallinta- ja merkinanto-osajärjestelmää koskevasta yhteentoimivuuden teknisestä eritelmästä tehdyn päätöksen 2006/860/EY liitteen A muuttamisesta
(tiedoksiannettu numerolla K(2007) 675)
(ETA:n kannalta merkityksellinen teksti)
(2007/153/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan laajuisen suurten nopeuksien rautatiejärjestelmän yhteentoimivuudesta 23 päivänä heinäkuuta 1996 annetun neuvoston direktiivin 96/48/EY (1) ja erityisesti sen 6 artiklan 1 kohdan,
ottaa huomioon tavanomaisen rautatiejärjestelmän yhteentoimivuudesta 19 päivänä maaliskuuta 2001 annetun Euroopan parlamentin ja neuvoston direktiivin 2001/16/EY (2) ja erityisesti sen 6 artiklan 1 kohdan,
sekä katsoo seuraavaa:
(1)
Komission päätöksessä 2006/679/EY (3) säädetään ensimmäisestä yhteentoimivuuden teknisestä eritelmästä (YTE), joka koskee Euroopan laajuisen tavanomaisen rautatiejärjestelmän ohjaus-, hallinta- ja merkinanto-osajärjestelmää.
(2)
Komission päätöksessä 2002/731/EY (4) säädetään ensimmäisestä yhteentoimivuuden teknisestä eritelmästä, joka koskee Euroopan laajuisen suurten nopeuksien rautatiejärjestelmän ohjaus-, hallinta- ja merkinanto-osajärjestelmää; mainittu päätös on kumottu ja korvattu päätöksellä 2006/860/EY.
(3)
Tekniikan kehityksen myötä päätösten 2006/679/EY ja 2006/860/EY liitteenä A oleva pakollisten eritelmien luettelo on saatettava ajan tasalle, erityisesti siksi, että voidaan ottaa huomioon Euroopan rautatieviraston työryhmissä saavutettu yhteisymmärrys järjestelmävaatimusten eritelmän (System Requirement Specification) versiosta 2.3.0. Mainittua versiota olisi sovellettava sekä suurten nopeuksien rautatiejärjestelmään että tavanomaiseen rautatiejärjestelmään.
(4)
Direktiivin 96/48/EY 6 artiklan 2 kohdan ja direktiivin 2001/16/EY 6 artiklan 2 kohdan mukaan Euroopan rautatieviraston tehtävänä on valmistella YTE:ien tarkistus ja ajan tasalle saattaminen sekä antaa kaikki tarpeelliset suositukset 21 artiklassa tarkoitetulle komitealle, jotta tekninen kehitys tai sosiaaliset vaatimukset voitaisiin ottaa huomioon.
(5)
Euroopan parlamentin ja neuvoston asetuksen (EY) N:o 881/2004 (5) 12 artiklan b kohdan mukaan Euroopan rautatievirasto varmistaa, että YTE:t mukautetaan tekniseen kehitykseen ja markkinasuuntauksiin sekä sosiaalisiin vaatimuksiin, ja ehdottaa komissiolle tarpeelliseksi katsomiaan muutoksia YTE:iin.
(6)
Euroopan rautatievirasto hyväksyi 24 päivänä lokakuuta 2006 suosituksen tavanomaista rautatiejärjestelmää ja suurten nopeuksien rautatiejärjestelmää koskeviin YTE:iin sisältyvästä pakollisten eritelmien luettelosta.
(7)
Tässä päätöksessä säädetyt toimenpiteet ovat direktiivin 96/48/EY 21 artiklalla perustetun komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan Euroopan laajuisen tavanomaisen rautatiejärjestelmän ohjaus-, hallinta- ja merkinanto-osajärjestelmää koskevasta yhteentoimivuuden teknisestä eritelmästä tehdyn päätöksen 2006/679/EY liitteenä olevan YTE:n liitteessä A esitetty pakollisten eritelmien luettelo tämän päätöksen liitteenä olevalla pakollisten eritelmien luettelolla.
2 artikla
Korvataan Euroopan laajuisen suurten nopeuksien rautatiejärjestelmän ohjaus-, hallinta- ja merkinanto-osajärjestelmää koskevasta yhteentoimivuuden teknisestä eritelmästä tehdyn päätöksen 2006/860/EY liitteenä olevan YTE:n liitteessä A esitetty pakollisten eritelmien luettelo tämän päätöksen liitteenä olevalla pakollisten eritelmien luettelolla.
3 artikla
Tämä päätös tulee voimaan päivänä, jona se annetaan tiedoksi.
4 artikla
Tämä päätös on osoitettu kaikille jäsenvaltioille.
Tehty Brysselissä 6 päivänä maaliskuuta 2007.

Labels: 7
8
15